Atklāta konkursa
„ Dūņu preses remonta pakalpojums notekūdeņu attīrīšanas iekārtās Sporta ielā 8, Jaunpiebalgā, Jaunpiebalgas pagastā, Cēsu novadā”
(ID Nr. CNJAP 2026/05) nolikumam

Līguma projekts
IEPIRKUMA LĪGUMS Nr._____
Dūņu preses remonta pakalpojums notekūdeņu attīrīšanas iekārtās Sporta ielā 8, Jaunpiebalgā, Jaunpiebalgas pagastā, Cēsu novadā

Jaunpiebalgas pagastā, Cēsu novadā              
 Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, tās iestāde Cēsu novada Jaunpiebalgas apvienības pārvalde, reģistrācijas Nr. 90000031033, Gaujas iela 4, Jaunpiebalga, Jaunpiebalgas pagasts, Cēsu novads, LV – 4125,  tās __________ personā, kas rīkojas uz Cēsu novada Jaunpiebalgas apvienības pārvaldes nolikuma pamata (turpmāk – PASŪTĪTĀJS), no vienas puses, un
__________ reģistrācijas Nr. _______________ adrese __________, tās _________________ personā, kas rīkojas uz __________pamata (turpmāk – IZPILDĪTĀJS),  no otras puses, abi kopā turpmāk līgumā sauktas – Puses, katra atsevišķi – Puse, 
pamatojoties uz iepirkuma - atklāta konkursa “Dūņu preses remonta pakalpojums notekūdeņu attīrīšanas iekārtās Sporta ielā 8, Jaunpiebalgā, Jaunpiebalgas pagastā, Cēsu novadā”, ID Nr. CNJAP 2026/05, ___.daļai “_________” rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod un Izpildītājs ar saviem spēkiem, resursiem un līdzekļiem apņemas saskaņā ar Izpildītāja iesniegto piedāvājumu Iepirkumā, Tehnisko specifikāciju un citiem Iepirkuma dokumentiem, un Latvijas Republikā spēkā esošo normatīvo aktu un standartu, prasībām veikt HUBER dūņu preses remonta darbus (turpmāk – Darbi), Notekūdeņu attīrīšanas iekārtās Sporta ielā 8, Jaunpiebalgā, Jaunpiebalgas pagastā, Cēsu novadā (turpmāk – Objekts). 
1.2. Darbi sevī ietver visus paredzētā rezultāta sasniegšanai nepieciešamos darbus, tostarp esošo detaļu demontāža, iekārtas mezglu tīrīšana un sagatavošana montāžai, jauno detaļu uzstādīšana, iekārtas regulēšana un testēšana, funkcionalitātes pārbaudi pēc remonta un nodošanu Pasūtītājam Līgumā noteiktajā kārtībā un citas darbības, kuras ir vajadzīgas pilnīgai Darbu veikšanai un Līgumā paredzēto mērķu sasniegšanai. 
2. LĪGUMCENA UN NORĒĶINU KĀRTĪBA
2.1. Kopējā Līgumcena par Līguma 1.1.punktā minēto Darbu izpildi ir euro _________ (summa vārdiem), PVN 21% ir euro _________ (summa vārdiem) apmērā, kas kopā veido Līguma summu euro _________ (summa vārdiem). 
2.2. Līgumcena ietver visus Izpildītāja izdevumus, kas tam rodas saistībā ar Līguma izpildi, piegādi, uzstādīšanu un visus piemērojamos nodokļus (izņemot tikai pievienotās vērtības nodokli), kas Izpildītājam ir jāmaksā saskaņā ar Latvijas Republikas normatīvajiem aktiem. Līgumcena ir noteikta par pilnīgu Iepirkumā paredzēto Darbu izpildi atbilstoši Līguma noteikumiem un tiek grozīta tikai Līgumā paredzētajos gadījumos.
2.3. Izpildītājs ir tiesīgs saņemt samaksu par noteiktajā termiņā faktiski kvalitatīvi veiktiem un Līgumā noteiktā kārtībā nodotiem Darbiem atbilstoši Iepirkuma Piedāvājumā norādītajai līgumcenai, un Līguma 2.8. punktam. Tādējādi Līguma 2.1.punktā noteiktā līgumcena palielinās vai attiecīgi samazinās, ievērojot Publisko iepirkumu likuma 61.pantā noteikto un Līgumā paredzēto pieļaujamo apmēru grozījumiem. 
2.4. Pasūtītājs Līgumā noteikto līgumcenu samaksā tikai par pilnībā izpildītiem Darbiem pēc izpildījuma pieņemšanas Līgumā noteiktajā kārtībā.
2.5. Darbu nodošanas un pieņemšanas kārtība ir šāda:
2.5.1.  Izpildītie Darbi tiek pieņemti ar nodošanas un pieņemšanas aktu, to abpusēji parakstot. Nodošanas un pieņemšanas aktam tiek pievienota attiecīgā dokumentācija. 
2.5.2. Pasūtītājs 5 (piecu) darba dienu laikā pēc izpildīto Darbu nodošanas un pieņemšanas akta un tam pievienotās dokumentācijas saņemšanas izskata to. Pasūtītājs paraksta Darbu nodošanas un pieņemšanas aktu, attiecīgi pieņemot izpildītos Darbus, vai sagatavo rakstisku pamatojumu veikto Darbu neatbilstībai vai citai neatbilstībai Līguma noteikumiem un norāda uz nepieciešamajām darbībām situācijas risināšanai, attiecīgi nepieņemot Darbus.
2.5.3. Darbu izpilde ietver pilnu iekārtu un mehānismu komplektāciju līdz sistēmas gatavībai ekspluatācijai, ietverot visus izstrādājumus, kas ir tehnoloģiski nepieciešami kvalitātes nodrošināšanai un drošai ekspluatācijai. 
2.6. Maksājumu par pieņemtajiem Darbiem kārtība ir sekojoša:
2.6.1. Pasūtītājs veic samaksu Izpildītājam bez starpmaksājumiem, 15 (piecpadsmit) dienu laikā pēc Darbu nodošanas un pieņemšanas akta abpusējas parakstīšanas un pareiza rēķina saņemšanas. 
2.6.2. Izpildītājs ir tiesīgs izrakstīt rēķinu pēc Darbu pieņemšanas – nodošanas akta noformēšanas un parakstīšanas no Pasūtītāja puses, ja aktā konstatēts, ka Darbi sniegti atbilstoši Līguma noteikumiem un normatīvo aktu prasībām. 
2.6.3. Izpildītājs rēķinu sagatavo elektroniskā formātā (datnes formāts XML) un iesniedz Pasūtītāja eAdresē _DEFAULT@90000031033, rēķina laukā Piezīmes (Note) obligāti norādot Līguma Nr. un Jaunpiebalgas apvienības pārvalde.
2.6.4. Līgumā noteikts Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
2.7. Līguma darbības izbeigšanas gadījumā pirms termiņa vai pirms Darbu pabeigšanas visi maksājumi tiek apturēti un tiek veikti gala aprēķini par Pušu savstarpējām saistībām uz Līguma izbeigšanas dienu, tostarp arī par līgumsodiem. Gala maksājumus Puses veic 30 (trīsdesmit) dienu laikā pēc izpildīto Darbu pieņemšanas – nodošanas aktu parakstīšanas.
2.8. Katrai Pusei ir tiesības pielīdzināt uz Līguma pamata maksājamās summas ar prasībām pret otru Pusi, kas izriet no Līguma neievērošanas, ieturot attiecīgo summu no jebkura maksājuma un informējot par to otru Pusi vai, ja ieturējums vairs nav iespējams, otra Puse veic samaksu saskaņā ar saņemto rēķinu. 
2.9. Izpildītājs sagatavo rēķinu atbilstoši Pasūtītāja objektīvi pamatotām prasībām un iesniedz tos Pasūtītājam Darbu apmaksai atbilstoši Līguma noteikumiem. Izpildītājs nepareizu rēķinu labo un nepamatoti izrakstītu rēķinu anulē, ja Pasūtītājs to ir pamatoti pieprasījis.
2.10. Samaksu pārskaita uz Līgumā vai rēķinā norādīto norēķinu kontu kredītiestādē. Par samaksas dienu ir uzskatāms veiktajā maksājuma uzdevumā norādītais datums.
3. DARBU IZPILDES TERMIŅI
3.1. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei. 
3.2. Līguma izpildes termiņš: 2 (divi) mēneši no līguma parakstīšanas brīža. Darbi tiek uzskatīti par izpildītiem tikai tad, kad Puses ir parakstījušas darbu pieņemšanas - nodošanas aktu. Abpusēji parakstīts Darbu pieņemšanas - nodošanas akts ir savstarpējo norēķinu pamats.
3.3. Līdz brīdim, kad Pasūtītājs ir pieņēmis Darbus, par visiem riskiem un jebkādiem zaudējumiem saistībā ar darbiem atbild Izpildītājs, izņemot, ja zaudējumi radušies Pasūtītāja vai/un trešo personu rīcības rezultātā, tai skaitā, bet ne tikai, ja Pasūtītājs nav veicis visus saprātīgi iespējamos pasākumus, lai nepieļautu nepiederošo personu atrašanos Darbu izpildes vietā.
3.4. Pieņemšanas - nodošanas akta parakstīšana neatbrīvo Izpildītāju no atbildības par Darbu defektiem, kuri atklājas pēc tā pieņemšanas.
4. PUŠU TIESĪBAS UN PIENĀKUMI
4.1. Izpildītājs apņemas:
4.1.1. Veikt Līguma 1.1. apakšpunktā noteikto Darbus kvalitatīvi, kāda noteikta iepirkuma dokumentos (Izpildītāja piedāvājums un Pasūtītāja iepirkuma dokumentācija), atbilstoši detaļu ražotāju tehniskajām prasībām, ar ražotāja kvalitātes garantiju.
4.1.2. veikt  Darbus saskaņā ar Latvijas Republikā spēkā esošām attiecīgo jomu regulējošām tiesību normām Darbu izpildes brīdī un labu praksi;
4.1.3. atbildēt par spēkā esošo drošības tehnikas, darba aizsardzības, ugunsdrošības un citu noteikumu ievērošanu, kas attiecas uz Darbu veikšanu.
4.1.4. nodrošināt, lai tiktu piegādāti tikai atbilstoši izstrādājumi un materiāli, kas nav zemāka kā prasīts Tehniskajās specifikācijās. Attiecībā uz jautājumiem, kuriem kvalitātes prasības nav noteiktas, kvalitātei ir jāatbilst vismaz spēkā esošo normatīvo aktu prasībām, labas prakses vadlīnijām vai, ja tādu nav, vispārpieņemtiem standartiem.
4.1.5. nodrošināt, ka līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi. Ja nepieciešams Izpildītājs pēc Pasūtītāja pieprasījuma iesniedz izcelsmi apliecinošus dokumentus.
4.1.6. pilnā apmērā atbildēt par savu darbinieku vai pieaicināto apakšuzņēmēju darbinieku darbības/bezdarbības rezultātā Pasūtītājam nodarītajiem zaudējumiem
4.1.7. iepazīstināt Pasūtītāju ar pilnīgu informāciju par piegādāto iekārtu un mehānismu kvalitāti, ekspluatācijas un drošības noteikumiem, kā arī ar lietošanas noteikumiem un īpatnībām.
4.1.8. nekavējoties, bet ne vēlāk kā 3 (trīs) dienu laikā paziņot Pasūtītājam par jebkādiem apstākļiem, kas radušies neatkarīgi no Izpildītāja un kavē vai padara neiespējamu Līguma turpmāku izpildi no Izpildītāja puses, tai skaitā, ja Izpildītājam ir radušās grūtības ievērot Līgumā noteiktos termiņus, un saskaņot ar Pasūtītāju tālāko rīcību.
4.1.9. savlaicīgi iesniegt Pasūtītājam visu ar Darbiem saistīto dokumentāciju, tostarp arī ražotāja atbilstības deklarācijas, ražotāja garantijas noteikumus, lietošanas instrukcijas, kā arī citus dokumentus atbilstoši normatīvo aktu prasībām;
4.1.10. Darbu izpildē iesaistīt atbilstoši kvalificētu personālu;
4.2. Pasūtītājs apņemas:
4.2.1. pieņemt un apstiprināt Izpildītāja kvalitatīvi un atbilstoši Līguma noteikumiem izpildītos Darbus un veikt maksājumu saskaņā ar Līgumā paredzēto apmaksas kārtību un apmēru;
4.2.2. veikt Līgumcenas samaksu Izpildītājam Līguma 2.punktā noteiktajā apmērā un kārtībā.
4.3. Pasūtītājam ir tiesības:
4.3.1. kontrolēt Darbu veikšanas procesu, pārbaudīt veikto Darbu (gan iekārtu un mehānismu, gan tiem pievienoto dokumentu) atbilstību visām Iepirkuma dokumentos noteiktajām prasībām un nepieņemt tos, ja tie nav atbilstoši ;
4.3.2. Vajadzības gadījumā pieprasīt Izpildītājam iesniegt papildus informāciju par piegādātajām iekārtām, mehānismiem un to ekspluatēšanu
4.3.3. Lai nodrošinātu Līguma Darbu izpildījuma kvalitāti un atbilstību Līguma noteikumiem, Pasūtītājs ir tiesīgs iegūt neatkarīgu trešo personu atzinumu gadījumā, ja Pasūtītājam rodas šaubas par iekārtu vai mehānismu, vai izveidotās sistēmas kopumā atbilstību vai kvalitāti Līgumam
4.3.4. vienpusēji atkāpties no Līguma, ja iestājies kāds no Līguma 8.punktā noteiktajiem gadījumiem.
5. GARANTIJAS
5.1. Izpildītājs, parakstot Līgumu, garantē, ka tam ir un būs visas nepieciešamās speciālās atļaujas, licences vai sertifikāti visā to izpildes periodā.
5.2. Veiktajiem Darbiem garantijas laiks ir 12 (divpadsmit) mēneši no Darbu nodošanas – pieņemšanas akta abpusējas parakstīšanas brīža. Garantija uzstādītajāmdetaļām, saskaņā ar ražotāja garantiju, bet ne mazāk kā 12 mēņešus(turpmāk – Garantija).
5.3. Dodot Līgumā atrunātās garantijas, Izpildītājs apņemas atlīdzināt Pasūtītājam visus zaudējumus un par saviem līdzekļiem novērst visus trūkumus, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi, vai netiek izpildītas vispār.
5.4. Izpildītājs apņemas bez maksas novērst jebkuru rezerves daļu defektu (veicot pārbaudi, tehnisko apkopi, remontu, rezerves daļu nomaiņu), ja defekts ir atklāts Garantijas laikā.
5.5. Ja garantijas laikā veiktajam Darbam atklājas defekts, Pasūtītājs par to rakstveidā informē Izpildītāju un uzaicina uz defekta akta sastādīšanu. Defekta akta sastādīšanas laikā Puses vienojoties par defektu novēršanas kārtību un termiņiem, ņemot vērā, ka defekta novēršanas termiņš nedrīkst būt garāks par 5 (piecām) darba dienām.
5.6. Ja Izpildītājs minētajā termiņā neierodas, Pasūtītājs vienpusēji noformē defektu aktu, kas ir saistošs Izpildītājam. 
5.7. Ja Izpildītājs garantijas laikā nenovērš atklātos Darbu defektus Līguma 5.5.punktā minētajā termiņā, tas maksā Pasūtītājam līgumsodu 500 EUR (pieci simti euro, nulle centi) apmērā par katru šādu gadījumu un apmaksā Pasūtītājam ar defektu novēršanu saistītos zaudējumus.
5.8. Jautājumu par veiktajiem Darbiem defekta aktā norādīto pamatotību izlemj Pušu pilnvarotie pārstāvji defekta akta noformēšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs gadījumā, ja tiek konstatēts, ka veiktajiem darbiem bojājuma rašanās iemesls nav Pasūtītāja vaina. Ja neatkarīgais eksperts konstatē, ka bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs. 
5.9. Ja Izpildītājs atsakās novērst aktā konstatētos defektus, Pasūtītājam ir tiesības pieaicināt citu izpildītāju defektu novēršanai, un šādā gadījumā Izpildītājam jāsedz ar defektu novēršanu saistītās izmaksas
5.10. Izpildītājs remontdarbus veic savlaicīgi un kvalitatīvi, ne ilgāk kā 5 (piecu) darba dienu laikā. Ja šajā laikā nav iespējams novērst radušos bojājumus, vienojoties ar Pasūtītāju, remontdarbu laiks, ja nepieciešama rezerves daļu piegāde, var tikt pagarināts, bet ne ilgāk kā līdz 10 (desmit) kalendārajām dienām. 
5.11. Garantijas perioda laikā atklātos defektus Izpildītājs novērš par saviem finanšu līdzekļiem.
5.12. Garantija neattiecas uz defektiem, kas radušies:
5.12.1. ekspluatējot dūņu presi, neatbilstoši tās ekspluatācijas noteikumiem (ražotāja instrukcijām); 
5.12.2. pierādāmu lietotāju nolaidības, nepareizas lietošanas vai apzinātu bojājumu konstatēšanas gadījumā; 
5.12.3. neatļautu izmaiņu veikšanas, pašrocīgas remontēšanas, neapstiprinātu detaļu lietošanu tādā veidā, kas ir pretrunā ar ražotāja instrukcijām; 
5.12.4. nepārvaramas varas apstākļu rezultātā. 
5.13. Ja Izpildītāja vainas dēļ Pasūtītājs nevar lietot dūņu presi ilgāk par 5 (piecām) kalendārajām dienām, Pasūtītājs šādā gadījumā ir tiesīgs piemērot Izpildītājam līgumsodu 100,00 EUR (viens simts euro) par katru dienu, bet ne vairāk kā 10% no Līgumcenas.
5.14. Ja Pasūtītājs piemēro līgumsodu saskaņā ar Līguma noteikumiem, Pasūtītājs noformē līgumsoda aprēķinu un izraksta Izpildītājam attiecīgu rēķinu. Izpildītājs samaksā līgumsodu 10 (desmit) darba dienu laikā no rēķina saņemšanas dienas.
5.15. Ja Izpildītājs noteiktajā termiņā līgumsodu nesamaksā, Pasūtītājam ir tiesības piedzīt to normatīvajos aktos noteiktajā kārtībā.
5.16. Līgumsoda samaksa neatbrīvo Izpildītāju no pienākuma novērst defektus, izpildīt Līguma saistības vai atlīdzināt Pasūtītājam nodarītos zaudējumus.
6. PUŠU MANTISKĀ ATBILDĪBA
6.1. Līgumā noteikta maksājuma samaksas termiņa kavējuma gadījumā Pasūtītājs maksā Izpildītājam līgumsodu 0,1% apmērā no summas, kuras samaksa tiek kavēta, par katru nokavēto dienu, taču kopumā ne vairāk kā 10% no summas, kuras samaksa tiek kavēta. Uz šī Līguma punkta pamata aprēķinātie līgumsodi Pasūtītājam ir jānomaksā 10 darba dienu laikā, skaitot no dienas, kad Pasūtītājs ir saņēmis no Izpildītāju rēķinu par šajā Līguma punktā noteikto līgumsodu.
6.2. Gadījumā ja Izpildītājs kavē Līguma 3.2. punktā un 5.10. punktā noteikto Darbu izpildes termiņu, tad Izpildītājs maksā Pasūtītājam līgumsodu 0,1% apmērā no šī Līguma neizpildīto Darbu apjoma kopsummas par katru nokavēto dienu, bet ne vairāk kā 10% no Līguma 2.1. punktā noteiktās Līguma summas.
6.3. Ja Pasūtītājs izbeidz Līgumu saskaņā ar Līguma 9.3. punktu, tad Izpildītājs maksā Pasūtītājam līgumsodu 10% apmērā no Līguma summas, kas noteikta Līguma 2.1.punktā.
6.4. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus, kas Izpildītājam aprēķināti un noteikti saskaņā ar Līgumu.
6.5. Līgumsodu samaksa neatbrīvo Puses no Līgumā noteikto saistību izpildes.
6.6. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu. Puses nav atbildīgas par jebkāda veida netiešajiem zaudējumiem.
6.7. Ja Izpildītājam saskaņā ar Līgumu jāmaksā līgumsods Pasūtītājam, tad Pasūtītājs rīkojas saskaņā ar Līguma 6.4.punktu vai arī Pasūtītājs iesniedz Izpildītājam rēķinu par līgumsodu un tad līgumsods nomaksājams 10 darba dienu laikā, skaitot no dienas, kad Izpildītājs ir saņēmis no Pasūtītāja šajā Līguma punktā noteikto rēķinu.
6.8. Gadījumā, ja Izpildītājs un/vai piesaistītie apakšuzņēmēji, izpildot Darbu, sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai, tad Izpildītājs uzņemas visu un jebkādu atbildību par nodarījumu un tā radītajām sekām. Šī Līguma punkta nosacījumi attiecas arī uz gadījumu, kad kaitējums radies Līguma noteikumiem neatbilstoši izpildīta Darba dēļ.
7. NEPĀRVARAMAS VARAS APSTĀKĻI
7.1. Puses tiek atbrīvotas no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Puses nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, dabas katastrofas (ugunsnelaime, plūdi utt., kas ir saitīti ar Līguma izpildes nodrošināšanu).
7.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.
7.3. Pēc nepārvaramās varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.
8. LĪGUMA GROZĪŠANA UN IZBEIGŠANA
8.1. Līguma grozījumus ierosina tā Puse, kas saskata grozījumu nepieciešamību, iesniedzot grozījumu ierosinājuma pamatojumu. Līgumu groza un/vai papildina, Pusēm noslēdzot rakstisku vienošanos, kas kļūst par Līguma neatņemamo sastāvdaļu.
8.2. Lemjot par Līguma grozījumu veikšanu, Puses ievēro Publisko iepirkumu likuma 61.panta noteikumus. Pusēm ir tiesības veikt Līguma grozījumus, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
8.2.1. grozījumi ir nebūtiski;
8.2.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
8.2.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski.
8.3. Saskaņā ar Publisko iepirkumu likumu Pasūtītājs Līguma izpildes laikā pieļauj neatkarīgi no tā, vai tie ir būtiski vai nebūtiski grozījumu veikšanu šādos gadījumos:
8.3.1. grozījumi ir nebūtiski, atbilstoši Publisko iepirkumu likuma 61. panta pirmās daļas 1. un 2. punktam;
8.3.2. piemērojot Publisko iepirkumu likuma 61. panta pirmās daļas 3. punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 10% (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 8.3.3. līdz 8.3.4. punktam;
8.3.3. piemērojot Publisko iepirkumu likuma 61. panta trešās daļas 2. punktu, - ietverot papildu Darbu apjomus, kas sākotnēji nav paredzēti iepirkumā un Līgumā, Pasūtītājam ir nepieciešami papildu Darbi, kas nebija iekļauti sākotnējā iepirkumā, un Uzņēmēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem Darbiem. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
8.3.4. piemērojot Publisko iepirkumu likuma 61. panta trešās daļas 3. punktu, ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
8.4. Līguma darbība var tikt izbeigta pirms termiņa, Pusēm par to rakstiski vienojoties.
8.5. Izpildītājam ir tiesības vienpusēji atkāpties no Līguma, ja Pasūtītājs neveic maksājumu Līguma noteiktajā kārtībā un termiņā, un kavējums pārsniedz 30 (trīsdesmit) kalendārās dienas.
8.6. Pasūtītājs, rakstiski brīdinot Izpildītāju, ir tiesīgs vienpusēji lauzt Līgumu, ja:
8.6.1. Pakalpojums tiek sniegts neatbilstoši Līguma vai saistošo normatīvo aktu noteikumiem;
8.6.2. Izpildītājs, Līguma noslēgšanas vai izpildes laikā, sniedzis nepatiesas vai nepilnīgas ziņas vai apliecinājumus, vai veicis prettiesisku darbību; 
8.6.3. situācija, kad Izpildītājam ir nosūtītas 2 (divas) pamatotas pretenzijas, kas piestādītas pamatojoties uz sastādītiem aktiem par būtiskiem Pakalpojuma sniegšanas trūkumiem;
8.6.4. Izpildītājs nodevis Līguma saistības citai personai vai nomainījis apakšuzņēmējus bez saskaņošanas ar Pasūtītāju; 
8.6.5. Izpildītāja prettiesiskas darbības (bezdarbības) rezultātā Pasūtītājam ir nodarīti materiālie zaudējumi;
8.6.6. Izpildītājs nepilda jebkādas Līguma saistības, un neatbilstības nav novērstas 10 (desmit) dienu laikā no rakstiska brīdinājuma saņemšanas;
8.6.7.  Izpildītājam pasludināta maksātnespēja;
8.6.8.  ir apturēta Izpildītāja saimnieciskā darbība;
8.6.9.  Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.7. Ja Pasūtītājs vienpusēji izbeidz Līgumu, pamatojoties uz Līguma 8.6.apakšpunktu, Izpildītājs maksā Pasūtītājam līgumsodu 10% (desmit procentus) no Līguma cenas apmēra EUR ar PVN 10 (desmit) kalendāro dienu laikā no dienas, kad Pasūtītājs paziņojis par Līguma laušanu. Līgums tiek uzskatīts par lauztu 5. (piektajā) dienā no paziņojuma par Līguma laušanu izsūtīšanas dienu pa pastu (ierakstīta vēstule) uz Izpildītāja juridisko adresi vai elektroniski ar drošu elektronisko parakstu, nosūtot vēstuli uz Līgumā norādīto Izpildītāja e- adresi.
8.8. Ja Pasūtītājs izmanto tiesības vienpusēji izbeigt Līgumu, Puses sagatavo atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti un cik tālu tos iespējams novērtēt, ja tie atbilst Līgumam. 
8.9. Ja Pasūtītājs lauž Līgumu 8.6. apakšpunktos norādītajos gadījumos, tam nav pienākums atlīdzināt jebkādus zaudējumus vai izdevumus, kādi Izpildītājam ir vai būtu radušies Līguma laušanas dēļ.
8.10. Pasūtītājam ir tiesības vienpusēji lauzt Līgumu, ja pirms Līguma noslēgšanas Līguma 8.6. apakšpunktā minētie attiecīgie apstākļi bija pastāvējuši, bet Pasūtītajam tie nebija zināmi.
8.11.  Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma izbeigšanai no Izpildītāja puses. Šajā gadījumā, Izpildītājs maksā Pasūtītājam līgumsodu 10% (desmit procentu) apmērā no līgumcenas apmēra EUR bez PVN 10 (desmit) kalendāro dienu laikā, no dienas, kad Izpildītājs paziņojis Pasūtītājam par Līguma laušanu. 
8.12.  Ja Līguma darbības laikā izveidojas apstākļi, kad nepieciešama Līguma darbības pārtraukšana Puses par to rakstveidā vienojas atsevišķi. 
9. APAKŠUZŅĒMĒJU NOMAIŅA
9.1. Darbu veikšanai Izpildītājs piesaista Iepirkuma piedāvājumā norādītos apakšuzņēmējus. IZPILDĪTĀJS ir atbildīgs par piesaistīto apakšuzņēmēju veikto darbu atbilstību Līguma prasībām.
9.2. Šī Līguma parakstīšanas dienā, Izpildītājam jāiesniedz Darbu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Izpildītājam Līguma izpildes laikā jāziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Projektēšanas darbu izpildē. 
9.3. Izpildītājs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Izpildītājam ir pienākums saskaņot ar Pasūtītāju papildu apakšuzņēmēju iesaistīšanu Līguma izpildē. 
9.4. Piedāvājumā norādītā apakšuzņēmēja nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā apakšuzņēmēja  nomaiņai Līgumā norādītajos gadījumos un gadījumos, kad piedāvātais apakšuzņēmējs  neatbilst Iepirkuma dokumentos izvirzītajām prasībām vai tam nav vismaz tādas pašas kvalifikācijas un pieredzes kā apakšuzņēmējam, kas tika vērtēts, nosakot saimnieciski visizdevīgāko piedāvājumu.
9.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.5.1. Piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
9.5.2. Tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst šā Publisko iepirkumu likuma 42. panta otrās daļas 1.,2., 3., 4., 5., 6., 7. un 10. punktā minētajiem izslēgšanas iemesliem;
9.5.3. Piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7. un 10.,  punktā minētajiem izslēgšanas iemesliem;
9.5.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā Iepirkumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma  dokumentos noteiktajiem piedāvājuma izvērtēšanas kritērijiem.
9.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.7. Izpildītājs apakšuzņēmēju piesaistīšanas vai nomaiņas gadījumā iesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju), kurā norādīta visa aktuālā informācija un Līguma 9.8. punktā norādītos dokumentus un informāciju.
9.8. Izpildītājam par apakšuzņēmēju jāiesniedz Pasūtītājam šādi dokumenti:
9.8.1. Iesniegums brīvā formā apakšuzņēmēja nomaiņai vai piesaistīšanai, norādot nododamo darbu veidu un sniedzamo  pakalpojumu vērtību Līguma izpildē (ja attiecināms);
9.8.2. Piekrišana, kas apliecina apakšuzņēmēja gatavību sniegt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt piekrišanas rakstu;
9.8.3. Apakšuzņēmēja kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta – attiecas gadījumos, kad Izpildītājs Līguma izpildē vēlas nomainīt apakšuzņēmēju, uz kura iespējām balstījies savas kvalifikācijas novērtēšanai.
9.9. Pasūtītājs apakšuzņēmēja atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Iepirkuma nolikuma noteikumiem un pozitīva lēmuma gadījumā saskaņo iesniegto apakšuzņēmēju piesaisti/nomaiņu.
9.10. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.11. Pasūtītājs pieņem lēmumu atļaut vai atteikt Izpildītāja Iepirkumā iesniegtā personāla vai apakšuzņēmēja nomaiņu vai jauna personāla vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62. panta un Līguma noteikumiem.
9.12. Grozījumi apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma spēku zaudē iepriekšējais saraksts. Atsevišķi Līguma grozījumi par šo netiek sagatavoti.
9.13. Apakšuzņēmēja piesaistīšana Līguma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildu pienākumus un saistības.
9.14. Izpildītājs ir atbildīgs par to, lai saskaņā ar šo Līgumu Projektēšanas darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez Pasūtītāja rakstiskas piekrišanas.
9.15. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 
10. PERSONAS DATU AIZSARDZĪBA
10.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
10.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
10.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk, vai tiesību normatīvie akti paredz šādu datu nodošanu.
10.4.  Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas, pirms šādu datu nodošanas informē par to otru Pusi, ja vien tiesību normatīvie akti to neaizliedz.
10.5. Neskatoties uz Līguma 12.3.punktā minēto, Piegādātājs piekrīt, ka Pasūtītājs nodod no Piegādātāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
10.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai
11. CITI LĪGUMA NOTEIKUMI
11.1. Visi jautājumi, kas nav atrunāti šajā Līgumā tiek risināti, saskaņā ar Latvijas Republikas normatīvajos aktos noteikto regulējumu, kas attiecas uz noslēgto Līgumu un Darbu izpildi.
11.2. Šis Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Izņēmumi pieļaujami Līgumā noteiktajā kārtībā attiecībā uz darba veicēju vai apakšuzņēmēju nomaiņu vai jaunu darba veicēju vai apakšuzņēmēju iesaistīšanu Līguma izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, Pusei, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju. 
11.3. Ja kāds no Līguma punktiem un punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām.
11.4. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš vai kāda Puse ir noteikusi citādi. 
11.5. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
11.6. Ja starp Līgumu un tā pielikumiem vai citiem ar Darbu izpildi saistītajiem dokumentiem rodas pretrunas, Pasūtītājam ir tiesības noteikt prioritāro dokumentu/prasību.
11.7. Par Līguma izpildei būtisko rekvizītu maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei. 
11.8. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas.  
11.9. Strīdus un domstarpības, kas Pusēm var rasties Līguma izpildes gaitā par Līgumu un tā izpildi, Puses risina pārrunu ceļā, noformējot to rakstveidā un parakstot Pusēm vai to pilnvarotiem pārstāvjiem. Ja strīdus un domstarpības nav iespējams atrisināt pārrunu ceļā, tad tie nododami izšķiršanai tiesā, Latvijas Republikas normatīvajos aktos noteiktajā kārtībā
11.10. Kontaktpersona par Līguma izpildes jautājumiem no Pasūtītāja puses ir ________, tālrunis _____, e-pasts: _____________. 
11.11. [bookmark: m_8885860738026164357__Hlk52299119]Kontaktpersona par Līguma izpildes jautājumiem no Izpildītāja puses ir _____, tālrunis _____, e-pasts: _____________. 
11.12. Šis Līgums sagatavots un parakstīts divos identiskos eksemplāros latviešu valodā uz …(……) lapas pusēm, katrai Pusei pa vienam eksemplāram ar vienādu juridisku spēku. Viens Līguma eksemplārs nodots Pasūtītājam, bet otrs –Izpildītājam. Abiem Līguma eksemplāriem ir vienāds juridisks spēks.
VAI  
Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma parakstīšanas datums ir pēdējā parakstītāja laika zīmoga datums un laiks. 
 [pirms līguma slēgšanas tiek norādīts atbilstošais Līguma punkta formulējums atkarībā no līguma parakstīšanas veida (papīra vai elektroniskā formātā)]. 
11.13. Līguma pielikumi: 
Pielikums Nr.1 “Tehniskā specifikācija – tehniskais piedāvājums” uz _ (<lapu skaits vārdiem>) lapām.
Pielikums Nr.2 “Finanšu piedāvājums uz __ (<lapu skaits vārdiem>) lapām.
12. PUŠU REKVIZĪTI UN PARAKSTI:

